PATVIRTINTA 
2025 m. liepos 3 d. 
„Skalbyklos įrangos įsigijimas projekte „Socialinių paslaugų plėtra Pagėgių savivaldybėje”“ komisijos posėdžio protokolu Nr. 3
Tiekėjams

DĖL INFORMACIJOS PATEIKIMO IR PIRKIMO NUTRAUKIMO

Pagėgių savivaldybės administracija, vykdydama supaprastintą atvirą konkursą „Skalbyklos įrangos įsigijimas projekte „Socialinių paslaugų plėtra Pagėgių savivaldybėje” (pirkimo Nr. 3250993, CVP IS skelbtą 2025-06-17) (toliau – pirkimas), informuoja, kad buvo gautas klausimas ir pretenzija pirkime.
	    Atsakymas į klausimą:
	KLAUSIMAS
	ATSAKYMAS

	Techninėje specifikacijoje yra klaidos:
18 kg barjerinės mašinos prašoma "Kaitinimo galia ne mažiau kaip 18 kW"
24 kg barjerinės mašinos prašoma "Kaitinimo galia ne daugiau kaip 18 kW"
	Techninės specifikacijos I pirkimo dalyje taisoma: 
„1.1. vietoj „Kaitinimo galia ne daugiau kaip 18 kW“ įrašoma „Kaitinimo galia ne mažiau nei 18 kW“.
„1.2. vietoj „Kaitinimo galia ne mažiau kaip 18 kW“ įrašoma „Kaitinimo galia ne daugiau nei 18 kW“.




Pateikiame šiuos atsakymus į pretenziją:
1. - 3. Pirkimu perkamos prekės nėra specifinės, tiekėjas, siūlantis bent vieną skalbimo mašiną (I pirkimo dalis) arba džiovinimo mašiną (II pirkimo dalis), gali pasiūlyti ir didesnės/ mažesnės talpos prekes. Taip pat tiekėjas, kuris siūlo lyginimo mašiną – kalandrą, gali pasiūlyti ir lyginimo presą su garo pistoletu bei lankstymo stalą. Pirkimo dokumentuose nėra keliami specifiniai reikalavimai prekėms, nėra prašoma turėti leidimą verstis tam tikra veikla, vykdyti prekybą nereikia specialios licencijos ar leidimo. Bet kuris tiekėjas, kuris turi teisę verstis prekyba, gali siūlyti Pirkimu perkamas prekes. Pažymėtina tai, pirkimas skaidomas į penkias dalis, nors pagal į prekių pobūdį, tiekėjas, kuris siūlo skalbimo mašinas, gali pasiūlyti ir džiovinimo mašinas. Pažymėtina tai, kad prekių pristatymo terminas yra 12 mėnesių, todėl net ir neturėdamas prekės sandėlyje, tiekėjas ją gali užsakyti. Perkančioji organizacija pažymi, kad I pirkimo dalyje techninėje specifikacijoje ribos nustatytos atsižvelgiant į rinkos tyrimą, kurio metu nustatyta, kad skalbinių užkrovimas gali 18 kg, 22 kg, 27 kg, 28 kg. Pirkimas nebus skaidomas į 9 dalis. Pažymėtina ir tai, kad Perkančioji organizacija prieš paskelbdama konkursą CVP IS priemonėmis paskelbė išankstinę rinkos konsultaciją Nr. 2845504, CVP IS skelbtą 2025-05-22, kurioje Tiekėjas išreiškė susidomėjimą, tačiau techninei specifikacijai pastabų neturėjo.
4. Perkančioji organizacijai reikalinga būtent tokios talpos prekės, kurios yra numatytos I ir II pirkimo dalyse, kadangi skalbyklos įranga bus naudojama kelių Pagėgių savivaldybės įstaigų veiklai ir parinktas optimalus skalbinių kiekis kilogramais. Perkamos dvi skirtingo dydžio skalbimo mašinos ir džiovinimo mašinos, kurios atitinka Perkančiosios organizacijos poreikius. Pažymėtina tai, kad techninėje specifikacijoje numatyti reikalavimai yra minimalūs ir būtini Perkančiosios organizacijos poreikius atitinkančioms prekėms nupirkti. 
5. – 6. I pirkimo dalyje koreguojamas papunktis:
„1.1. vietoj Gręžimo greitis ne mažiau kaip 939 aps/min“ įrašomas „Gręžimo greitis ne mažiau kaip 900 aps/min.“ ir vietoj „Kaitinimo galia ne daugiau kaip 18 kW“ įrašoma „Kaitinimo galia ne mažiau nei 18 kW“.
„1.2. vietoj „Gręžimo greitis ne mažiau kaip 939 aps/min“ įrašomas „Gręžimo greitis ne mažiau kaip 800 aps/min.“ ir vietoj „Kaitinimo galia ne mažiau kaip 18 kW“ įrašoma „Kaitinimo galia ne daugiau nei 18 kW“.
7. Pirmoje pirkimo dalyje koreguojamas parametras vietoj „vandeniui išpilti išpylimo vožtuvas ne mažiau nei Ø 75 mm“ į „vandeniui išpilti išpylimo vožtuvas ne mažiau nei Ø 70 mm“. 
8. Pramoninės džiovinimo mašinos (II pirkimo dalis) bus naudojamos kelių Pagėgių savivaldybės įstaigų veiklai, todėl reikalingos būtent tokių talpų mašinos. Pažymėtina, tai, kad rinkoje yra ir 16 kg, 18 kg, 22 kg, 28 kg, 30 kg džiovinimo mašinos. Pakoreguojame II pirkimo dalies 2.1. papunktyje numatytą maksimalią ribą vietoj „28 kg“ įrašant „30 kg“.
9. Panaikiname II pirkimo dalyje 2.2. pozicijoje reikalavimą „Išpučiamo oro filtras“.
		10. Pretenzija iš dalies yra tenkinama, koreguojant techninę specifikaciją pagal kai kurias pastabas. 
           Kadangi pirkimas yra supaprastintas atviras, todėl yra nutraukiamas, vadovaujantis Viešųjų pirkimų tarnybos tinklapyje paskelbta informacija (https://vpt.lrv.lt/lt/naujienos-3/pirkimo-dokumentu-keitimas-po-ju-paskelbimo/): „<...> kai yra keičiamos esminės pirkimo sąlygos (pakeičiami reikalavimai kvalifikacijai ar techninė specifikacija taip, jog po atliktų pakeitimų daugiau tiekėjų galėtų dalyvauti pirkime, keičiamas sutarties tipas, keičiamas pirkimo objektas) pirkimą reikia nutraukti ir pradėti naują pirkimą. 
Analogišką poziciją išsakė ir Lietuvos Aukščiausiasis Teismas (toliau – LAT): 
„Paskelbto viešojo pirkimo dokumentai negali būti aiškinami ar tikslinami taip, jog keistųsi pagrindinių pirkimo sąlygų esmė; kai perkančioji organizacija apibrėžia pirkimo sąlygų turinį (jam suteikia tikslią reikšmę), ji negali vėliau keisti pirkimo dokumentų turinio ar jų aiškinti taip, kad būtų iš esmės pakeistos pirkimo sąlygos, nes tokiu atveju būtų pažeisti skaidrumo ir tiekėjų teisėtų lūkesčių principai“ (LAT CBS 2016 m. kovo 30 d. nutartis c. b. UAB „AKIRO“ v. VšĮ Trakų ligoninė, bylos Nr. 3K-3-177-916/2016).“
 		  Vadovaujantis Lietuvos Respublikos viešųjų pirkimų įstatymo 29 straipsnio 2 dalies 3 punktu, pirkimas laikomas užbaigtu.

